b'\n_START_ARTICLE_\nHuangjiu\n_START_PARAGRAPH_\nHuangjiu (kinesisk: \xe9\xbb\x84\xe9\x85\x92, \xc2\xabgul vin\xc2\xbb) er en tradisjonelt sv\xc3\xa6rt betydelig gruppe av kinesiske udestillerte viner, vanligvis basert p\xc3\xa5 ris. Alkoholgehalten ligger som regel like under 20 prosent. Huangjiu drikkes som regel oppvarmet men kan ogs\xc3\xa5 drikkes kaldt._NEWLINE_Den mest kjente vinen av denne typen i dag er den fra Shaoxing og omegn i provinsen Zhejiang, s\xc3\xa5kalt Shaoxingjiu. Dyrere varianter av Huangjiu er \xc3\xa5rgangsviner lagret i titalls \xc3\xa5r. Disse lagrede viner knytter som regel an til en eldre tradisjon som gikk ut p\xc3\xa5 at man skulle grave ned en krukke god vin i marken ved en datters f\xc3\xb8dsel, og s\xc3\xa5 grave den opp og drikke den ved hennes bryllup._NEWLINE_Billigere varianter av huangjiu benyttes som matlagingsvin og selges ogs\xc3\xa5 ofte under navnet Jiafanjiu (\xe5\x8a\xa0\xe9\xa5\xad\xe9\x85\x92, \xc2\xabtilsette-mat-vin\xc2\xbb)._NEWLINE_Huangjiu produseres ogs\xc3\xa5 i Taiwan.'